Més de 460 joves berguedans utilitzaran els busos de Patum | NacióBerguedà
Més de 460 joves berguedans utilitzaran els busos de Patum
L'Oficina Jove del Berguedà activarà 12 autocars divendres i dissabte
per Redacció, 2 de setembre de 2016 a les 10:27 |
Més de 450 joves de 13 municipis del Berguedà es desplaçaran aquest divendres i dissabte a Berga, en motiu dels actes de la Patum extraordinària pel Centenari de la Coronació de al Mare de Déu de Queralt. Segons ha informat l'Oficina Jove del Berguedà, la venda de tiquets va quedar tancada el passat dimecres 31 d'agost.
En total, s'han posat a disposició 12 autocars, repartits entre sis divendres i sis dissabte. Aquests sortiran pels volts de les 20.00 hores, depenent del municipi, i tornaran des de Berga fins al poble d'origen a les 4 de la matinada, sortint a aquesta hora des de la plaça Gernika de la capital.
Tal com han indicat, el nombre d'usuaris és sensiblement menor que el que es registra per Corpus. L'objectiu d'aquesta acció és el d'evitar riscos a les carreteres i fer més segura la tornada a casa després de les festes de Corpus.
Queralt 2016, Queralt 2016, Autocar, Patum, Transport, Consell Comarcal del Berguedà, Queralt 2016, Centenari de la Coronació de la Mare de Déu de Queralt